gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8050, del 29-05-2017 (2017/4691)

Extracte de la Resolució de 24 de maig de 2017, del rector, per la qual es convoquen les beques de col·laboració amb destinació a monitors de l'Escola d'Estiu i Aula Júnior.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4691


Data del document
:   24-05-2017

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 24 de maig de 2017, del rector, per la qual es convoquen les beques de col·laboració amb destinació a monitors de l'Escola d'Estiu i Aula Júnior. [2017/4691]  
BDNS (identif.): 348253  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
   
Primer. Beneficiaris  
Estudiants matriculats en alguna de les titulacions oficials de la Universitat Miguel Hernández d'Elx per a la qual sol·liciten la beca, amb l'excepció dels estudis de doctorat.  
   
Segon. Objecte  
L'objecte de la present convocatòria és donar als estudiants l'oportunitat de col·laborar en l'Escola d'Estiu i en l'Aula Júnior de la UMH. El contingut d'aquestes beques consisteix en labors d'atenció docent als xiquets, les xiquetes i els joves matriculats en l'Escola d'Estiu i en l'Aula Júnior de la UMH, mitjançant la realització d'activitats formatives (anglés, informàtica, repàs escolar, robòtica, literatura i ciències de la naturalesa) i lúdiques (art, activitats esportives, excursions) en els campus d'Elx o Sant Joan en funció de les necessitats del servei.  
   
  
Tercer. Bases reguladores  
Accessibles en:  
http://registro.umh.es/files/2017/05/RE\_2017\_001\_7260.pdf  
   
Quart. Quantia  
Es concedeixen 40 beques, la dotació econòmica bruta total de les quals serà de 800 ?. Sent el total de 32.000 ?.  
   
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el Diari Oficial de la Generalitat Valenciana i fins a 10 dies després.  
   
Sisé. Altres dades  
L'abonament de la beca es farà en un únic pagament al final de la prestació d'aquesta.  
   
Elx, 24 de maig de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8036, del 10-05-2017 (2017/3803)

Informació pública de l'actualització de tarifes de proveïment d'aigua potable i manteniment de comptadors a la població de Loriguilla.
---------------------------------------------------------------------------------------------------------------------------------------

### Dades del document

Número de DOGV
:   8036

Data del DOGV
:   10-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3803


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de proveïment d'aigua potable i manteniment de comptadors a la població de Loriguilla. [2017/3803]  
D'acord amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això:  
  
Aigua potable  
  
Quota de servei Euros / mes  
Calibre de 13 mm 3,176  
 15 mm 3,176  
 20 mm 3,176  
 25 mm 3,176  
 40 mm 3,176  
  
Quota de consum  
  
Tarifes per a radi  
Bloc M³ /trimestre Euros /m³  
Bloc 1 Fins a 30 0,2309  
Bloc 2 Més de 30 0,3231  
  
Tarifas per a extra-radi  
Bloc M³/trimestre Euros /m³  
Bloc 1 Fins a 30 0,4963  
Bloc 2 Més de 30 0,6428  
  
Manteniment de comptadors  
 Euros / mes  
Calibre de 13 mm 0,5486  
 15 mm 0,5486  
 20 mm 0,5486  
 25 mm 0,5486  
 40 mm 0,5486  
  
  
Sobre aquestes tarifes s'aplicarà l'IVA d'acord amb el que estableix la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 28 abril de 2017 € El director general: Javier Olmos Fdez.-Corugedo.
Diari Oficial de la Generalitat Valenciana


Sumari del DOGV 7967, del 27-01-2017 (2017/571)

Adjudicació i formalització del contracte número CNMY16/VT00A/17. Substitució coberta de fibrociment en el CEIP Baladre de Sagunt - el Port Sagunt (València).
--------------------------------------------------------------------------------------------------------------------------------------------------------------

### Dades del document

Número de DOGV
:   7967

Data del DOGV
:   27-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/571


Data del document
:   23-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte d'obres

Adjudicació i formalització del contracte número CNMY16/VT00A/17. Substitució coberta de fibrociment en el CEIP Baladre de Sagunt - el Port Sagunt (València). [2017/571]  
1. Entitat adjudicadora  
a) Organisme: Generalitat Valenciana, Conselleria d'Educació, Investigació, Cultura i Esport.  
b) Dependència que tramita l'expedient: Direcció Territorial d'Educació, Investigació, Cultura i Esport de València.  
c) Número d'expedient: CNMY16/VT00A/17.  
  
2. Objecte del contracte  
a) Descripció de l'objecte: substitució coberta de fibrociment en el CEIP Baladre de Sagunt - el Port Sagunt (València).  
b) Termini d'execució: 3 mesos a partir de l'endemà de la comprovació del replantejament.  
c) Diari oficial i data de publicació de l'anunci de licitació: Diari Oficial de la Comunitat Valenciana de 21 de juliol de 2016, núm. 7833.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Únic criteri d'adjudicació: preu.  
  
4. Pressupost base de licitació  
Import: 167.498,68 euros (IVA exclòs).  
  
5. Adjudicació  
a) Data adjudicació: 20 de desembre de 2016.  
b) Empresa: Cronograma Construcciones, SL.  
c) Import adjudicació: 103.629,90 - (IVA exclòs).  
d) Data de formalització del contracte: 10 de gener de 2017.  
  
València, 23 de gener de 2017.­- El director territorial de Educació, Investigació, Cultura i Esport: Luis Santiago Estañán Vanacloig.
Diari Oficial de la Generalitat Valenciana


Sumari del DOGV 7962, del 20-01-2017 (2016/10839)

Notificació de la sentència dictada en el procediment de divorci contenciós número 1375/2016.
---------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10095


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1375/2016. [2016/10711]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001375/2016, seguides a instàncies d'Austin-Ikechukwu Egemole contra Mercedes Santiago Amador, en situació de rebel·lia, en què, en data 22 de desembre de 2016, s'ha dictat la sentència que té la part dispositiva que és com segueix:  
  
«Dispositiva  
Estime la demanda interposada per Austin Ikechukwu Egemole contra Mercedes Santiago Amador, i declare el divorci i la dissolució del matrimoni format per ambdós, amb tots els efectes que li són inherents.  
  
No pertoca fer un pronunciament exprés sobre la imposició de les costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà de presentar per escrit davant d'aquest jutjat, dins del termini de 20 dies, indicant la infracció comesa al parer del recurrent i adjuntant-hi el resguard que acredite que s'ha efectuat el dipòsit de 50 euros en el compte de dipòsits i consignacions d'aquest jutjat obert al Banco de Santander, llevat que el recurrent tinga concedit el benefici de justícia gratuïta.En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme».  
  
I perquè valga de notificació de forma deguda al demandat, Mercedes Santiago Amador, en situació de rebel·lia i parador ignorat, expedisc i firme aquest edicte.  
  
València, 23 de desembre de 2016.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7969, del 31-01-2017 (2017/299)

Notificació de la sentència dictada en el judici verbal número 138/2016.
------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/299


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 138/2016. [2017/299]  
Míriam Muñoz Peiró, lletrada del Jutjat de Primera Instància número 21 de València, faig saber que en aquest jutjat se segueix judici verbal número 138/2016, a instàncies de Línea Directa Aseguradora, representada per la procuradora Belén Alcón Espinosa, contra Ernesto Andrés Miguel i Liberty Seguros, en què s'ha dictat la sentència que té la dispositiva com segueix:  
  
«Dispositiva  
Estime íntegrament la demanda interposada per la procuradora la senyora Alcón Espinosa, en nom i representació de Línea Directa Aseguradora, contra Liberty Seguros i contra Ernesto Andrés Miguel, i, en conseqüència, condemne els esmentats demandats al pagament conjunt i solidari a l'actor de la suma reclamada de sis-cents noranta-huit euros amb noranta-set cèntims (698,97 ?), més l'interés legal, i serà el terme inicial per al començament del còmput d'interessos el dia d'interposició de la demanda (20.01.2016), i condemne de manera expressa els demandats a pagar les costes d'aquest procediment.  
  
Notifiqueu-la a les parts i feu-los saber que, contra aquesta sentència, no hi podran interposar cap recurs.»  
  
I perquè valga de notificació de sentència al codemandat, Ernesto Andrés Miguel, en parador ignorat, estenc aquest edicte.  
  
València, 17 de novembre de 2016.- La lletrada de l'Administració de justícia: Míriam Muñoz Peiró.
Diari Oficial de la Generalitat Valenciana


Sumari del DOGV 7984, del 21-02-2017 (2017/1119)

Informació pública d'actualització de tarifes de subministrament d'aigua potable a Canet lo Roig 2017.
------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1119


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable a Canet lo Roig 2017. [2017/1119]  
Informació pública d'actualització de tarifes de subministrament d'aigua potable a Canet lo Roig 2017. Quota transitòria per la compra de tonells d'aigua potable, aprovada en Ple per l'Ajuntament de Canet lo Roig en data 22 de desembre de 2016, a aplicar durant quatre trimestres:  
  
Fins a 18 m³/trim. 0,1115 ?/m³  
De 19 a 28 m³/trim. 0,1475 ?/m³  
Excés de 28 m³/trim. 0,2404 ?/m³  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
  
Cosa que es fa pública.  
  
Canet lo Roig, 7 de febrer de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8106, del 16-08-2017 (2017/7469)

Resolució d'11 d'agost de 2017, del director general de Política Lingüística i Gestió del Multilingüisme, de remissió d'expedient i citació a les persones interessades en el recurs contenciós administratiu, procediment ordinari número 4/000314/7825-KJ.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7469


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució d'11 d'agost de 2017, del director general de Política Lingüística i Gestió del Multilingüisme, de remissió d'expedient i citació a les persones interessades en el recurs contenciós administratiu, procediment ordinari número 4/000314/0423-GW. [2017/7469]  
La Sala Contenciosa Administrativa, secció 4, del Tribunal Superior de Justícia de la Comunitat Valenciana ha dictat acord en el recurs interposat per l'Advocacia de l'Estat, contra el Decret 61/2017, de 12 de maig, del Consell, pel qual es regulen els usos institucionals i administratius de les llengües oficials en l'Administració de la Generalitat.  
  
L'acord, en compliment del que disposa l'article 48 de la Llei 29/1998, de 13 de juliol, reguladora de la jurisdicció contenciosa administrativa, estableix que es remeta l'expedient administratiu corresponent.  
  
Per això resolc:  
  
Primer  
Remetre a la Sala Contenciosa Administrativa, secció 4, del Tribunal Superior de Justícia de la Comunitat Valenciana, còpia autenticada de l'expedient administratiu del decret objecte del recurs, procediment ordinari número 4/000314/1216-YG, interposat per l'Advocacia de l'Estat, amb l'índex autenticat dels documents que s'hi inclouen.  
  
  
Segon  
Enviar la present resolució, per a la seua publicació al Diari Oficial de la Generalitat Valenciana, a l'efecte de la notificació a les persones que puguen resultar afectades per la interposició de l'esmentat recurs, i citar-les perquè, si escau, puguen personar-se en les actuacions en el termini de nou dies, si convé al seu dret, des de la publicació de la present resolució.  
Se'ls fa saber que hauran de comparéixer degudament representats en la forma establida en els articles 23.2 i 23.3 de la Llei reguladora de la jurisdicció contenciosa administrativa.  
  
Tercer  
Remetre còpia de l'expedient administratiu a l'Advocacia de la Generalitat per a la seua tramitació i defensa.  
  
València, 11 d'agost de 2017.- El director general de Política Lingüística i Gestió del Multilingüisme: Rubén Trenzano Juan.
Diari Oficial de la Generalitat Valenciana


Sumari del DOGV 7989, del 28-02-2017 (2017/1513)

Delegació de la recaptació voluntària i executiva de la taxa d'entrada de vehicles de l'Ajuntament de Benimarfull.
------------------------------------------------------------------------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1513


Data del document
:   17-02-2017

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació voluntària i executiva de la taxa d'entrada de vehicles de l'Ajuntament de Benimarfull. [2017/1513]  
En compliment del que disposa l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial, de data 17 de febrer de 2017, de la delegació concreta efectuada pel Ple de l'Ajuntament de Benimarfull, en la sessió de data 20 de desembre de 2016, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP 46, 24.02.1990, i DOCV 1261, 09.03.1990), en les matèries que a continuació s'assenyalen:  
  
Recaptació en període voluntari i executiu dels deutes per rebut i liquidacions d'ingrés directe corresponents als tributs i, si és el cas, preus públics de:  
  
- Taxa d'entrada de vehicles a través de les voreres i expedició de plaques.  
  
La delegació realitzada en favor de la Diputació Provincial pel Ple de l'Ajuntament de Benimarfull entrarà en vigor el dia que es publique en el Butlletí Oficial de la Província d??Alacant i estarà vigent fins al 31 de desembre de 2019; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 17 de febrer de 2017.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8088, del 20-07-2017 (2017/5913)

RESOLUCIÓ de 23 de juny 2017, de la Conselleria d'Hisenda i Model Econòmic per la qual s'autoritza un ajust entre dotacions de línies de subvenció incloses en l'annex de transferència i subvencions corrents del programa 313.40 Diversitat Funcional de la Vicepresidència i Conselleria d'Igualtat i Polítiques Inclusives, per import de 53.000 euros. Expedient número 16.009/17-062.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5913


Data del document
:   23-06-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de juny 2017, de la Conselleria d'Hisenda i Model Econòmic per la qual s'autoritza un ajust entre dotacions de línies de subvenció incloses en l'annex de transferència i subvencions corrents del programa 313.40 Diversitat Funcional de la Vicepresidència i Conselleria d'Igualtat i Polítiques Inclusives, per import de 53.000 euros. Expedient número 16.009/17-062. [2017/5913]  
La Vicepresidència i Conselleria d'Igualtat i Polítiques Inclusives proposa incrementar la línia de subvenció de concurrència competitiva S1330 «Ajudes per a facilitar l'autonomia personal» del capítol 4 del programa 313.40 Diversitat Funcional per import de 53.000 euros, a fi d'atendre el nombre més gran de sol·licituds presentades que hagen obtingut la puntuació mínima per a poder rebre l'ajuda. Tot això, per mitjà de disponibilitats existents en la línia de subvenció de concurrència competitiva S6738 «Serveis socials especialitzats per a persones amb diversitat funcional» del mateix capítol i programa, que no afecten compromisos pendents ni vinculats a cap finançament condicionat.  
  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les següents modificacions en l'annex de transferències i subvencions corrents del programa 313.40 Diversitat Funcional:  
  
  
1) Minorar la dotació de la línia de concurrència competitiva S6738, d'acord amb el detall següent:  
  
2) Incrementar la dotació de la línia de concurrència competitiva S1330 d'acord amb el següent detall:  
  
Codi Denominació Dotació anterior Modificació Dotació actual  
S1330 Ajudes per facilitar l'autonomia personal 834.179 19.299 892.000  
  
  
  
València, 23 de juny de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8190, del 14-12-2017 (2017/10347)

Notificació de la sentència dictada en el divorci contenciós número 313/2015.
-----------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10369


Organisme emissor
:   Jutjat de Primera Instància Número 4 de Requena

Tipus de document
:   Edicte

Notificació de la sentència dictada en el divorci contenciós número 313/2015. [2017/10952]  
Demandant: Juan Taveras Familia.  
Procuradora: Ana María Cocera Cabañero.  
Demandada: Sunis Elizabeth Martínez Tejeda.  
Paula Almudéver Llácer, lletrada de l'Administració de justícia del Jutjat de Primera Instància i Instrucció número 4 de Requena, faig saber que en aquest procediment de divorci contenciós número 313/2015, seguit a instàncies de Juan Taveras Familia, representat per la procuradora senyora Cocera Cabañero, contra Sunis Elizabeth Martínez Tejada, s'ha dictat la sentència que té l'encapçalament i dispositiva, literalment, com segueix:  
  
«Sentència  
Requena, 29 de juny de 2016  
Sonia Tomás Ranilla, jutgessa d'adscripció territorial de la província de València als jutjats de Requena, he vist aquestes actuacions de procediment de divorci contenciós seguides davant d'aquest jutjat amb el número 313/2015, a instàncies de Juan Taveras Familia, representat per la procuradora senyora Cocera Cabañero i assistit pel lletrat Juan A. Rodríguez de Dios y Belloch, contra Sunis Elizabeth Martínez Tejeda, en rebel·lia.  
Dispositiva  
Atés tot el que s'ha exposat, estime la demanda presentada per la procuradora senyora Cocera Caballero, en nom i representació de Juan Taveras Familia, contra Sunis Elizabeth Martínez Tejada, i dispose la dissolució del matrimoni per divorci de Juan Taveras Familia i Sunis Elizabeth Martínez Tejada, celebrat el dia 27 de març de 2009, i en conseqüència queda en suspens l'obligació de viure junts i queden revocats els consentiments i poders que s'hagueren atorgat (art. 102 CC). Són aquests els efectes legals.  
  
Tot això sense fer una condemna expressa a costes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que s'ha de presentar davant d'aquest jutjat, en el termini dels 20 dies següents a la notificació.»  
  
I atés que la persona demandada, Sunis Elizabeth Martínez Tejeda, es troba en parador desconegut, expedisc aquest edicte a fi que li valga de notificació de forma deguda.  
  
Requena, 31 de juliol de 2017.- La lletrada de l'Administració de justícia: Paula Almudéver Llácer.